แมตช์ผีบอก คิงส์คัพ มาแล้วจ้า
จำได้ว่าเมื่อปีที่แล้ว ก็เขียนเรื่องราวของ ฟุตบอลถ้วยพระราชทาน คิงส์คัพ ไปหมาดๆ เผลอแป๊บเดียว วนกลับมาอีกครั้งหนึ่งแล้ว แต่ครั้งนี้ ถือว่า เป็นคิงส์คัพ ที่ดูแล้วน่าจะพิเศษอีกครั้งหนึ่ง ของฟุตบอลถ้วยพระราชทานที่ยิ่งใหญ่ของบ้านเรา เพราะทีมที่เข้ามาแข่งขันในครั้งนี้นั้น ถือว่าพิเศษมากๆ เพราะว่า 2 ใน 3 ทีมที่จะเข้ามาฟาดแข้งนั้น ถือว่า มีสตาร์ระดับโลก เดินทางมาโม่แข้งในครั้งนี้ด้วย , โดยเฉพาะทีมชาติ กาบอง ที่นำทัพโดย ปิแอร์-เอเมอริค โอบาเมยอง อดีตดาวยิง ชื่อดังของ โบรุสเซีย ดอร์ทมุนด์ ที่ย้ายมาสวมเครื่องแบบ ไอ้ปืนใหญ่ อาร์เซนอล ก็จะเดินทางมาร่วมแข่งขันในครั้งนี้ด้วย หรือแม้กระทั่ง มาเร็ค ฮัมซิค กองกลางตัวเก่งทีมชาติสโลวะเกีย ของนาโปลี ทีมลุ้นแชมป์ จากกัลโช เซเรียอา อิตาลี ก็จะมาด้วย แค่ชื่อดาวดังสองคนนี้ ผมก็บอกได้เลยว่า มันน่าชมแบบสุดๆ อยู่แล้ว เรียกได้ว่าคุ้มค่าบัตรเข้าชมแน่นอน , ถึงแม้ว่า ก่อนคิงส์คัพจะเริ่มขึ้น อาจจะมี ดราม่าเรื่องราวของการประกาศรายชื่อนักเตะทีมชาติไทยออกมาบ้าง ถึงความเหมาะสมของนักเตะบางคนที่เหมาะสมหรือไม่กับการถูกเรียกติดทีมชาติในชุดนี้ จนแฟนบอลชาวไทย ออกมาหัวร้อนกันเป็นทิวแถว ชนิดที่ว่าโลกโซเชียลแทบลุกเป็นไฟ จนผมเองยังตกใจ ว่ามันไม่ถูกใจกันขนาดนั้นเลยหรือ แต่ผมบอกได้เลยว่า มันคงมีเหตุผลละครับ ว่าทำไม ราเยวัช ถึงเลือกที่จะเรียกนักเตะชุดนี้เข้ามา ซึ่งเราในฐานะแฟนฟุตบอลต้องยอมรับในการตัดสินใจของโค้ช เพราะเค้าคงมองเห็นอะไร หรือว่ามีแท็กติกอะไรอยู่ในใจอยู่แล้ว เพราะฉะนั้น อย่าไปหัวร้อนมันมากเลย เราควรรวมใจกันไปช่วยเชียร์ทีมชาติไทยของเราไม่ดีกว่าหรือ เพราะท้ายที่สุดแล้ว จะเรียกใครเข้ามา เค้าก็คือตัวแทนของพวกเราเพื่อลงสู้ศึกใหญ่ในครั้งนี้นั่นเอง, หยุดเรื่องดราม่าดีกว่า มาว่ากันถึงเรื่องราวของความพิเศษของคิงส์คัพครั้งนี้อีกดีกว่า ซึ่งผมบอกตามตรงเลยนะว่า ผมอาจจะแก่หัวหงอก แก่เกินแกง แต่ด้วยความดังและกระแสที่มันดังเสียจน ผมต้องเหลียวไปดูว่า เขาเหล่านี้คือใคร ทำไมถึงถูกคนรอบข้างพูดถึงเยอะมาก คำว่าโอตะ โอชิ ถึงวนเวียนผ่านหูผมอยู่ตลอดเวลา จนสุดท้ายก็ไปเจอข้อมูลมา และผมถึงกับร้องว้าวเลยทีเดียว ทำไมน้องๆ ถึงน่ารักขนาดนี้ และพอยิ่งได้รู้ว่า คิงส์คัพครั้งนี้ จะมีน้องๆ เหล่านี้ มาร่วมเชียร์ทีมชาติไทยของเราด้วย บอกตามตรงเลยว่า ผมนี่รีบหาบัตรเลยทันที และจนกระทั่งปั่นต้นฉบับนี้อยู่ ผมก็ยังหาบัตรไม่ได้ อยากจะร้องไห้ , ซึ่งไม่น่าเชื่อนะครับว่า การมาของเหล่าน้องๆ กลุ่มนี้ จะสร้างแรงกระเพื่อมให้กับวงการฟุตบอลบ้านเราได้ขนาดนี้ ผมถือว่าเป็นสีสันได้เลยทีเดียว และผมเชื่อได้เลยว่า คนคงเนืองแน่นสนามราชมังฯแน่นอน เพราะฉะนั้น ผมอยากจะบอกว่า คุณๆ ท่านๆ ทั้งหลาย ไม่ควรพลาดการชมฟุตบอลถ้วยพระราชทานคิงส์คัพครั้งที่ 46 นี้ด้วยประการทั้งปวงนะครับ เพราะนอกจากเหล่าบรรดาดาวดังระดับโลกแล้ว น้องๆ BNK 48 ก็ถือว่าเป็นอะไรที่น่าชมมากๆ เพราะฉะนั้นรีบไปหาจับจองบัตรกันได้เลย ส่วนใครที่มีบัตรอยู่แล้วก็อย่าทำหาย ส่วนใครมีบัตรเหลือๆ ก็มาฝากไว้ให้ผมได้ที่ร้านเดอะช็อคได้เลย แต่ทว่าใครที่ไม่มีบัตร หรืออยู่ต่างจังหวัด ก็ไม่ต้องเสียใจนะครับ เพราะไทยรัฐทีวีของเรา รับหน้าที่ถ่ายทอดสดให้ได้ติดตามชมกันถึงหน้าจอโทรทัศน์ของท่าน แบบFull HD เรียกได้ว่า คุณจะได้เห็นทุกรายละเอียดความคมชัดชนิดที่ว่า เหงื่อหยดเป็นเม็ด ความสวยใสของน้องๆเกิร์ลกรุ๊ปชื่อดัง,อย่าลืมนะครับ ไปรวมตัวกัน ที่สนามราชมังฯ ในวันพฤหัสที่ 22 มีนาคมนี้ ไปส่งเสียงเชียร์กันให้กระหึ่ม ประกาศศักดาให้โลกรู้ว่า เราคือช้างศึกคนที่ 12 ที่จะอยู่เคียงข้างเหล่าขุนพลทีมชาติไทยของเรา ส่วนใครไม่มีบัตร ย้ำอีกครั้งนะครับว่า ไทยรัฐทีวีของเรา มีถ่ายทอดสดด้วย อย่าลืมนะครับ กดเลขช่องรอกันได้ตั้งแต่วันนี้ ไทยรัฐทีวี ช่อง 32 นะครับ วันนี้หมดเวลาของผมแล้ว ลาไปก่อน สวัสดีครับ
จำได้ว่าเมื่อปีที่แล้ว ก็เขียนเรื่องราวของ ฟุตบอลถ้วยพระราชทาน คิงส์คัพ ไปหมาดๆ เผลอแป๊บเดียว วนกลับมาอีกครั้งหนึ่งแล้ว แต่ครั้งนี้ ถือว่า เป็นคิงส์คัพ ที่ดูแล้วน่าจะพิเศษ อีกครั้งหนึ่ง
ฟุตบอลคิงส์คัพ,ฟุตบอลคิงส์คัพ ครั้งที่ 46,ฟุตบอลชิงถ้วยพระราชทานคิงส์คัพ,ป๋อง กพล,คนดังนั่งเขียน